31990R1186
L 119/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1186/90 НА СЪВЕТА
от 7 май 1990 година
относно разширяване на приложното поле на скалата на Общността за класификация на кланичните трупове на възрастни говеда
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Регламент (ЕИО) № 1208/81 (4) определя скала на Общността за класификация на кланичните трупове на възрастни говеда; като има предвид, че член 6 от този регламент ограничавал прилагането на скалата до установяването на пазарни цени и до прилагането на интервенционните мерки;
като има предвид, че напредъкът в прилагането на скалата, както и придобитият опит дават възможност да се предвиди разширяването ѝ спрямо всички кланични трупове от животни, пласирани на пазара; като има предвид, че за тази цел е целесъобразно да се предвиди класифицирането на тези продукти да се извършва от одобрени кланици, които единствено могат да търгуват с последните в рамките на Общността в съответствие с Директива 64/433/ЕИО на Съвета от 26 юни 1964 г. относно санитарните проблеми, засягащи търговията в рамките на Общността с прясно месо (5), последно изменена с Директива 88/657/ЕИО (6);
като има предвид, че физическото или юридическото лице, което предприема операциите по клането, трябва да бъде информирано за резултата от извършването на класификацията на животните, доставени за клане; като има предвид, че извършването на класификацията, от една страна, позволява цената да бъде обоснована, а от друга страна, има вероятност да доведе до подобряване на качеството и по-голямо увеличаване на производството,
ПРИЕ НАСТОЯЩИЯ РЕГЛАМЕНТ:
Член 1
1. От 1 февруари 1991 г. кланиците, одобрени съгласно член 8 от Директива 64/433/ЕИО, са длъжни да предприемат необходимите мерки, за да осигурят най-късно до 1 януари 1992 г. всички цели или половин трупове на животни, заклани в кланица, одобрена съгласно член 8 от Директива 64/433/ЕИО и носещи здравната маркировка, предвидена в член 3 от тази директива, да бъдат класифицирани и идентифицирани в съответствие със скалата на Общността за класификация на кланичните трупове на възрастни говеда, въведена с Регламент (ЕИО) № 1208/81.
2. От датата на която, разпоредбите по параграф 1 са въведени, резултатът от класификацията, извършена в съответствие с член 4 от Регламент (ЕИО) № 1208/81, се съобщава писмено на физическото или юридическо лице, което е предприело операциите по клането.
Член 2
Съгласно процедурата, предвидена в член 27 от Регламент (ЕИО) № 805/68 (7), последно изменен с Регламент (ЕИО) № 571/89 (8), Комисията приема правилата за прилагане на настоящия регламент, и по-специално онези, отнасящи се до:
а)
системата на идентифициране по член 1, параграф 1;
б)
всички дерогации:
-
посочени в член 5 от Директива 88/409/ЕИО (9) за кланиците, които желаят да ограничат своето производство само за местния пазар,
-
които биха могли да бъдат предоставени на държавите-членки, които са поискали това за кланици, в които малък брой говеда се заклани.
Член 3
Държавите-членки предприемат всички необходими мерки, за да гарантират, че разпоредбите на настоящия регламент се прилагат, и за да санкционират всяко нарушение.
Член 4
Настоящият регламент влиза в сила на третия ден след публикуването му в Официален вестник на Европейските общности.
Прилага се от 1 януари 1991 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 май 1990 година.